पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण का मामला आने के बाद इंडियन प्रीमियर लीग (IPL) को बीच सीजन में रोक दिया गया। केन विलियम्सन सहित IPL में खेल रहे न्यूजीलैंड के खिलाड़ी 10 मई तक भारत में रुकेंगे। यह जानकारी न्यूजीलैंड क्रिकेटर्स एसोसिएशन के प्रमुख हीथ मिल्स ने दी। उन्होंने बताया कि इंग्लैंड दौरे पर शामिल खिलाड़ी भारत से सीधे इंग्लैंड जाएंगे। इनके लिए चार्टर प्लेन की व्यवस्था फ्रेंचाइजी और IPL प्रशासन की ओर से की जाएगी।
विलियम्सन के अलावा ट्रेंट बोल्ट, काइल जेमिसन, मिशेल सेंटनर, क्रिस डोनाल्डसन (ट्रेनर), टॉमी सिमसेक (फिजियो), लॉकी फर्ग्यूसन, जिमी नीशम और फिन एलेन भी हैं। ये खिलाड़ी भी भारत में रुके रहेंगे।
ब्रिटेन में भारत से केवल ब्रिटेन के नागरिकों को ही अभी जाने की अनुमति
भारत में कोरोना के बढ़ते मामले को देखते हुए ब्रिटिश सरकार ने कहा है कि 11 मई तक भारत से लोग नहीं आ सकेंगे। हालांकि ब्रिटिश नागरिक को आने की अनुमति है, लेकिन उन्हें कोविड सेंटर पर 10 दिन तक क्वारैंटाइन रहना होगा।
फ्लेमिंग और बाकी खिलाड़ी चार्टर प्लेन से न्यूजीलैंड लौटेंगे
IPL में शामिल न्यूजीलैंड के अन्य क्रिकेटर और सपोर्टिंग स्टाफ चार्टर प्लेन से सीधे न्यूजीलैंड पहुंचेंगे। मिल्स ने बताया कि उनके लिए चार्टर प्लेन की व्यवस्था फ्रेंचाइजी की ओर से की जा रही है। न्यूजीलैंड लौटने वालों में स्टीफन फ्लेमिंग, ब्रेंडन मैकुलम, काइल मिल्स, शेन बॉन्ड और माइक हेसन शामिल हैं।
न्यूजीलैंड को 2 जून से टेस्ट सीरीज खेलना है
न्यूजीलैंड की टीम को दो जून से इंग्लैंड में दो मैचों की टेस्ट सीरीज और तीन वनडे मैच खेलना है। उसके बाद साउथम्पटन में 18 जून से भारत के खिलाफ वर्ल्ड टेस्ट चैंपियनशिप का फाइनल खेलना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva awa_Deva awa_Deva zho_Hant eng_Latn